|  |
| --- |
| ***Uvodna napomena:***  *Ovo je obrazac koji daje osnovne upute kako izraditi Sporazum o partnerstvu. Glavni partner – podnositelj prijave te Projektni partner/i mogu modificirati predloženi Obrazac, uz zadržavanjei smisla odredbi navedenih u ovom Obrascu.*  ***Nakon izrade Sporazuma – molimo izbrišite ovu napomenu!***  *Dijelovi koji su u* ***zagradi i u italicu predstavljaju smjernice****,* ***nakon unosa podataka iste izbrišite!***  *Obrazac mora biti ispunjen, potpisan i ovjeren pečatom (ako je primjenjivo) od strane SVIH projektnih partnera.* |

**\_\_\_\_\_\_\_\_\_\_\_\_\_\_\_\_\_\_\_\_\_**(*naziv projektnog partnera*)**,\_\_\_\_\_\_\_\_\_\_\_\_\_\_\_\_\_\_\_**(*adresa*), **\_\_\_\_\_\_\_\_\_\_\_\_\_\_\_\_\_\_\_\_\_**(*poštanski broj i mjesto sjedišta*),**\_\_\_\_\_\_\_\_\_\_\_\_\_\_\_\_**(*OIB*), zastupan po **\_\_\_\_\_\_\_\_\_\_\_\_\_\_\_\_\_\_\_** (*ime i prezime osobe ovlaštene za zastupanje*), (u daljnjem tekstu: **Glavni partner**)

i

**\_\_\_\_\_\_\_\_\_\_\_\_\_\_\_\_\_\_\_\_\_**(*naziv projektnog partnera*)**,\_\_\_\_\_\_\_\_\_\_\_\_\_\_\_\_\_\_\_**(*adresa*), **\_\_\_\_\_\_\_\_\_\_\_\_\_\_\_\_\_\_\_\_\_**(*poštanski broj i mjesto sjedišta*),**\_\_\_\_\_\_\_\_\_\_\_\_\_\_\_\_**(*OIB*), zastupan po **\_\_\_\_\_\_\_\_\_\_\_\_\_\_\_\_\_\_\_** (*ime i prezime osobe ovlaštene za zastupanje*), (u daljnjem tekstu: **Partner 1)**

**\_\_\_\_\_\_\_\_\_\_\_\_\_\_\_\_\_\_\_\_\_**(*naziv projektnog partnera),***\_\_\_\_\_\_\_\_\_\_\_\_\_\_\_\_\_\_***(adresa),* **\_\_\_\_\_\_\_\_\_\_\_\_\_\_\_\_\_\_\_\_\_***(poštanski broj i mjesto sjedišta),***\_\_\_\_\_\_\_\_\_\_\_\_\_\_\_\_***(OIB), zastupan po* **\_\_\_\_\_\_\_\_\_\_\_\_\_\_\_\_\_\_** *(ime i prezime osobe ovlaštene za zastupanje),* (u daljnjem tekstu: **Partner 2**)

**(po potrebi dodajte druge projektne partnere; brišite nepotrebne podatke označene sivom bojom)**

zaključili su sljedeći

**SPORAZUM O PARTNERSTVU**

**za provedbu projekta**

**„[*UPISATI NAZIV PARTNERSKOG PROJEKTA*]“**

**Predmet Sporazuma**

Članak 1.

Ovaj Sporazum uređuje zadaće, aktivnosti i odgovornosti između korisnika u projektu: Glavnog partnera , Partnera 1, [*Partnera 2, itd projekta*.](u daljnjem tekstu: **projektni partneri ili partneri**) u provedbi projekta „[*Upisati naziv partnerskog projekta*]“ (udaljnjem tekstu: Projekt), koji su navedeni u nastavku ovog Sporazuma.

**Razdoblje trajanja Sporazuma**

Članak 2.

1. Ovaj Sporazum stupa na snagu danom potpisivanja od strane svih projektnih partnera i traje do [*Upisati mjesec i godinu planiranog završetka projekta*].**[[1]](#footnote-1)**
2. U slučaju produženja razdoblja trajanja Sporazuma iz stavka 1. ovog članka, projektni partneri se obvezuju sklopiti dodatak ovog Sporazuma.

**Područje provedbe Projekta**

Članak 3.

Projekt se provodi na području: [*upisati naselja, JLS i Županije u kojima se provode projektne aktivnosti, pazite na sukladnost s navedenim u ostalim natječajnim obrascima*].

**Opis ciljeva i rezultata Projekta**

Članak 4.

1. Cilj Projekta je:

[*navesti cilj Projekta, paziti na sukladnost s Prijavnim obrascem Zahtjeva za potporu (Obrazac 1)*]

1. Aktivnosti Projekta su:

[*Upisati aktivnosti Projekta, paziti na sukladnost s Prijavnim obrascem Zahtjeva za potporu (Obrazac 1) i Planom aktivnosti (Obrazac 2)*]

1. Očekivani rezultati provedbe Projekta su:

[*Upisati očekivane i mjerljive rezultate Projekta, paziti na sukladnost s Prijavnim obrascem Zahtjeva za potporu (Obrazac 1)*]

**Odgovornost za provedbu projektnih aktivnosti partnera u Projektu**

Članak 5.

1. Glavni partner ovlašten je za djelovanje u ime i za račun drugih projektnih partnera uključenih u provedbu Projekta i odgovoran je za provedbu slijedećih aktivnosti:

[*Upisati aktivnosti Projekta za čiju je provedbu odgovoran glavni*

*partner, kako su navedene u članku 4.*]

Aktivnost X „[*upisati broj (ili oznaku) i naziv aktivnosti*]“ uključujući: [*navedite detaljnije zadaće u okviru provedbe aktivnosti*]

...

[*navesti više aktivnosti ukoliko postoje]*

1. Partner 1 je odgovoran za provedbu sljedećih aktivnosti:

[*Upisati aktivnosti Projekta za čiju provedbu je odgovoran Glavni partner, kako su navedene u članku 4.*]

Aktivnost Y „[*upisati broj (ili oznaku) i naziv naziv aktivnosti*]“ uključujući: [*navedite detaljnije zadaće u okviru provedbe aktivnosti*]

...

[*navesti više aktivnosti ukoliko postoje]*

**Opće obveze glavnog partnera i ostalih projektnih partnera**

**u provedbi Projekta**

Članak 6.

1. Potpisom ovog Sporazuma, projektni partneri se obvezuju poduzeti sve financijske, operativne i upravljačke zadaće i aktivnosti u dijelu Projekta za koje su odgovorni u skladu s ovim Sporazumom i Zahtjevom za potporu.
2. Glavni partner se obvezuje najmanje sljedeće:

* nastupati u ime partnerstva i koordinirati Projektom, posebice u financijskom dijelu
* nadzirati provođenje zadaća i aktivnosti svakog pojedinog projektnog partnera
* pripremiti svu relevantnu dokumentaciju i podatke u svrhu revizijskog nadzora
* surađivati sa projektnim partnerima vezano za napredak provedbe Projekta, nadzirati konačno financijsko usklađivanje i moguće izmjene Projekta
* označiti aktivnosti koje su predmet sufinanciranja kako je propisano prilogom 4. Pravilnika o provedbi lokalnih razvojnih strategija unutar intervencije 77.06. Potpora LEADER (CLLD) pristupu iz Strateškog plana zajedničke poljoprivredne politike Republike Hrvatske 2023. - 2027. (NN 113/24; u daljnjem tekstu: Pravilnik o provedbi LRS)
* prikupljati i čuvati svu dokumentaciju u rokovima i pravilima propisanim Odlukom o dodjeli sredstava
* voditi zasebnu evidenciju o troškovima Projekta, tako da je moguće identificirati pojedinačne aktivnosti vezane za Projekt u slučaju sufinanciranja projekta iz drugog javnog izvora Republike Hrvatske
* voditi računa o usklađenosti Projekta s nacionalnim i zakonodavstvom EU
* *Dodati zadaće ako smatrate da je potrebno*

1. Ostali projektni partneri obvezuju se najmanje sljedeće:

* surađivati s Glavnim partnerom u ispunjavanju svojih obveza, razmjenjivati informacije i dostaviti istome u traženom roku sve potrebne podatke i dokumentaciju vezanu za potrebe izvještavanja, revizija i podnošenja zahtjeva prema nadležnim tijelima
* odmah i bez odgađanja obavijestiti Glavnog partnera o događajima koji mogu prouzročiti privremeni ili konačni prekid ili bilo koji poremećaj u provedbi Projekta
* označiti aktivnosti koje su predmet sufinanciranja kako je propisano prilogom 4. Pravilnika o provedbi LRS
* prikupljati i čuvati svu dokumentaciju u rokovima i pravilima propisanim Odlukom o dodjeli sredstava
* voditi zasebnu evidenciju o troškovima Projekta, tako da je moguće identificirati pojedinačne aktivnosti vezane za Projekt u slučaju sufinanciranja projekta iz drugog javnog izvora Republike Hrvatske
* voditi računa o usklađenosti Projekta s nacionalnim i zakonodavstvom EU.
* *Dodati zadaće ako smatrate da je potrebno*

1. Ako postoje okolnosti u provedbi Projekta koje bi mogle ugroziti ostvarenje Projekta, projektni partneri moraju odmah i bez odgađanja obavijestiti ostale projektne partnere i dostaviti im sve potrebne informacije.
2. U slučaju iz stavka 4. ovog članka, ostali projektni partneri poduzet će sve razumne radnje u okviru svojih mogućnosti i zajedničkog interesa, kako bi proveli i ispunili ciljeve Projekta.
3. Svaki od projektnih partnera je odgovoran za komunikaciju s nadležnim Upravljačkim/provedbenim tijelom.

**Imenovanje koordinatora Projekta**

**[Ako nema koordinatora projekta brisati članak]**

Članak 7.

1. Na prijedlog glavnog partnera, a uz pisanu suglasnost ostalih projektnih partnera za koordinatora Projekta imenuje se \_\_\_\_\_\_\_\_\_\_\_\_\_\_\_\_\_\_\_\_\_\_ [*upisati ime i prezime te kontakt podatke osobe koja je zadužena za provedbu i praćenje projekta*] (u daljnjem tekstu: koordinator projekta).
2. Promjena koordinatora projekta je dozvoljena jedino uz pisanu suglasnost svih projektnih partnera.

**Ovlaštenje za podnošenje Zahtjeva**

Članak 8.

1. Projektni partneri su suglasni i pristaju da sve zahtjeve (Zahtjev za potporu/promjenu/isplatu/odustajanje) prema Agenciji za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) podnosi Glavni partner u ime i za račun svih projektnih partnera.
2. Projektni partneri se obvezuju surađivati i omogućiti dostavu potrebne dokumentacije Glavnom partneru na njegov zahtjev i bez odgađanja prilikom podnošenja Zahtjeva navedenih u stavku 1. ovog članka.
3. Glavni partner se obvezuje savjesno, pravovremeno i potpuno podnositi zahtjeve navedene u stavku 1. ovog članka.

**Provođenje postupka nabave**

Članak 9.

1. Prilikom provedbe postupka nabave projektni partneri su se obvezni pridržavati postupovnih pravila propisanih Pravilnikom o provedbi LRS.
2. Postupak javne nabave provodi se sukladno propisima koji uređuju predmetno područje.

**Neispunjavanje obveza i**

**isključenje projektnih partnera**

Članak 10.

1. U slučaju neispunjavanja obveza i zadaća navedenih u člancima 5. – 8. ovog Sporazuma koje mogu ugroziti ostvarenje cilja Projekta, svaki od projektnih partnera može biti isključen iz ovog Sporazuma uz prethodni pisani pristanak svih ostalih projektnih partnera.
2. Kako bi se osigurao od potencijalnih tužbi za naknadu šteta zbog neispunjavanja obveza i zadaća propisanih ovim Sporazumom, isključeni projektni partner mora podmiriti sve nastale troškove i troškove koji će tek nastati po preuzetim obvezama, a koji nisu provedeni do dana isključenja.
3. Cilj Projekta naveden u članku 4. ovog Sporazuma mora biti ostvareni unatoč smanjenju broja projektnih partnera.
4. Isključivanje projektnih partnera u slučaju da u Projektu sudjeluju dva projektna partnera nije dopušteno.

**Uključivanje novih projektnih partnera**

Članak 11.

1. Uključivanje novih projektnih partnera u provedbu Projekta može predložiti bilo koji od projektnih partnera uz pisani zahtjev upućen svim projektnim partnerima. Uključivanje novih projektnih partnera je dopušteno, ako se time ne mijenjaju uvjeti prihvatljivosti korisnika i/ili projekta i/ili nemaju utjecaj na promjenu cilja projekta i/ili elemente kriterija, odnosno bodova koje je Projekt ostvario u postupku odabira.
2. Pisani zahtjev sadrži informacije o novom projektnom partneru, očekivanim aktivnostima koje isti mora obaviti i financijske resurse koji su potrebni za obavljanje navedenih aktivnosti.
3. Suglasnost za uključivanje novog projektnog partnera moraju dati svi ostali projektni partneri u obliku pisane izjave, u protivnome uključivanje novih projektnih partnera nije dopušteno.
4. Nakon suglasnosti iz stavka 3. ovog članka, sklapa se dodatak ovog Sporazuma kojim se redefiniraju odgovornosti za provedbu projektnih aktivnosti iz članka 4. Sporazuma, sukladno novonastaloj situaciji, sukladno odobrenom Projektu. U skladu s navedenim izmjenjuje se i Plan projektnih aktivnosti, dio Naziv nositelja projektne aktivnosti.
5. Sklapanjem dodatka ovog Sporazuma, novi projektni partner mora ispunjavati sve postavljene uvjete, preuzeti sve obveze, odgovornosti te time i prava propisana ovim Sporazumom.

**Otkazivanje jednog ili više Partnera**

Članak 12.

1. Projektni partner ima pravo jednostrano otkazati provedbu Projekta, uz pisano obrazloženje upućeno svim projektnim partnerima.
2. Jednostrano otkazivanje od strane nekog od projektnih partnera imat će utjecaja na buduće aktivnosti, ali neće utjecati na dio Projekta koji je već proveden.
3. Kako bi se osigurao od potencijalnih tužbi za naknadu štete zbog otkazivanja, projektni partner mora podmiriti sve nastale troškove i troškove koji će tek nastati po preuzetim obvezama, a koje nisu provedene do dana otkazivanja ovog Sporazuma.
4. Nakon otkazivanja od strane Projektnog partnera, sklapa se dodatak ovom Sporazumu kojim se redefiniraju odgovornosti za provedbu projektnih aktivnosti iz članka 4. Sporazuma, sukladno novonastaloj situaciji te se izmjenjuje i Plan projektnih aktivnosti, dio Naziv nositelja projektne aktivnosti.
5. Nije dopuštena promjena glavnog partnera.

**Ulaganja**

Članak 13.

1. Ovim Sporazumom, projektni partneri određuju da će:

- \_\_\_\_\_\_\_\_\_\_\_\_\_\_\_[*navesti naziv projektnog partnera*] biti vlasnik sljedeće imovine: [*navesti naziv predmeta ulaganja*]

- \_\_\_\_\_\_\_\_\_\_\_\_\_\_\_[*navesti naziv projektnog partnera*] biti vlasnik sljedeće imovine: [*navesti naziv predmeta ulaganja*]

[*dodati ovisno o broju vlasnika – projektnih partnera nad predmetom ulaganja].*

1. Projektni partneri suglasni su da će poštivati odredbe vezane za trajnost projekta iz članka 73. stavka 1. i 2. Pravilnika o provedbi LRS.
2. [*Glavni partner/Projektni partner 1/Projektni partner 2….navesti nazive svih projektnih partnera*], u poslovnim knjigama moraju računovodstveno voditi Projekt kao zasebnu analitičku cjelinu u kojoj će biti evidentirani svi operativni prihodi i rashodi, isključivo za predmetni Projekt.

**Financijsko upravljanje**

Članak 14.

1. Sredstva javne potpore isplaćuju se glavnom partneru koji je podnio Zahtjev za isplatu na bankovni račun koji je naveden u Evidenciji korisnika potpora u ruralnom razvoju i ribarstvu (u daljnjem tekstu: Evidencija korisnika) u skladu s Odlukom o isplati.
2. Glavni partner obvezuje se sredstva isplaćena od strane Agencije za plaćanja doznačiti ostalim projektnim partnerima u roku od \_\_\_\_\_\_\_\_ [*upisati rok*] dana.
3. U slučaju da se tijekom administrativnih kontrola utvrde financijske korekcije iste će se primijeniti na iznos potpore određen glavnom partneru.
4. U slučaju neopravdano isplaćenih izdataka, utvrđenih od strane nadležnih tijela nakon isplate sredstava iz stavka 1. ovog članka, Glavni partner obvezuje se ista vratiti Agenciji za plaćanja na način i uvjetima kako su propisani Pravilnikom.
5. U slučaju izvršenog povrata sredstava iz stavka 4. ovog članka, ostali projektni partneri obvezni su neopravdano isplaćena sredstva javne potpore vratiti glavnom partneru u skladu s Odlukom o povratu sredstava u roku od \_\_\_\_\_\_\_\_\_\_\_\_ [*upisati rok*] dana na bankovni račun naveden u Evidenciji korisnika.

**Izmjene i/ili dopune Sporazuma**

Članak 15.

1. Odredbe sadržane u ovome Sporazumu podložne su promjenama u slučaju:

* potrebe prilagodbe promjenama u zakonodavstvu Europske unije i Republike Hrvatske u okviru Intervencija 77.06 „Potpora LEADER (CLLD) pristupu“ iz Strateškog plana
* promjene projektnih partnera, isključujući promjenu Glavnog partnera
* promjene podataka koji su sastavni dio ovog Sporazuma isključujući opće informacije o projektnom partneru (naziv, adresa, osoba ovlaštena za zastupanje, itd.).

1. U slučaju da je postizanje cilja Projekta ugroženo, glavni partner je obvezan putem Zahtjeva za promjenu prijaviti promjene u zadacima i aktivnostima projekta (izmjena i/ili brisanje zadataka i aktivnosti) sukladno članku 5. stavku 2. ovog Sporazuma, ali isključivo pod uvjetom da promjene u zadacima i aktivnostima i/ili preraspodjela istih između projektnih partnera omoguće postizanje cilja Projekta.
2. U slučaju iz stavka 1. i 2. ovog članka, projektni partneri sklopit će dodatak ovog Sporazuma kojim uređuju međusobna prava i obveze te je glavni partner obvezan prijaviti promjenu podataka putem Zahtjeva za promjenu u Agenciju za plaćanja.
3. Izmjene i/ili dopune ovog Sporazuma mogu se izvršiti samo ako su u pisanom obliku i vrijede samo ako su potpisane od strane svih projektnih partnera i odobrene od Agencije za plaćanja.

**Viša sila**

Članak 16.

1. Nijedna strana neće biti odgovorna za nepoštivanje obveza koje proizlaze iz ovog Sporazuma u slučaju više sile ili nastupa izvanrednih okolnosti u skladu s člankom 3. stavkom 1. Uredbe (EU) br. 2021/2116.
2. U slučaju iz stavka 1. ovog članka, projektni partner mora odmah obavijestiti pisanim putem ostale Projektne partnere o nastalom događaju te dostaviti sve potrebne pojedinosti.
3. U slučaju iz stavka 1. ovog članka svaki od projektnih partnera može raskinuti ovaj Sporazum, a ako Sporazum nije raskinut, projektni partner iz stavka 2. ovog članka će poduzeti sve mjere da razdoblje obustave svede na najmanju moguću mjeru i nastaviti s provedbom čim to okolnosti dopuste.
4. Ako se projektni partneri ne sporazume drugačije, rok za provedbu Projekta će se produljiti za razdoblje koje je jednako razdoblju trajanja obustave te će se sklopiti dodatak ovog Sporazuma.

**Razmjena informacija i zaštita podataka**

Članak 17.

1. Razmjena informacija odvijat će se elektroničkim i/ili pisanim putem. Sve razmijenjene informacije smatrat će se strogo povjerljivim i neće se koristiti u druge svrhe osim u svrhu provedbe ovog Sporazuma.
2. Projektni partneri obvezuju se na zaštitu osobnih podataka u skladu s važećim Zakonom o provedbi Opće uredbe o zaštiti podataka i drugim važećim propisima koji reguliraju zaštitu osobnih podataka.

**Raskid Sporazuma**

Članak 18.

1. Ovaj Sporazum raskida se u slučajevima:

* kada se zbog neposredne greške i/ili rezultata aktivnosti projektnih partnera u Projektu ili iz nekog drugog razloga ne može postići zadani cilj Projekta
* u slučaju promjene glavnog partnera
* isključivanje projektnih partnera u slučaju da u Projektu sudjeluju dva Projektna partnera u skladu s člankom 10. stavkom 4. ovog Sporazuma
* u slučaju nastupanja više sile ili izvanredne okolnosti u skladu s člankom 16. ovog Sporazuma, ako se Projektni partneri ne sporazume drugačije.

1. U slučaju raskida ovog Sporazuma svaki projektni partner odgovara samostalno za nastale troškove po preuzetim obvezama u okviru ovog Sporazuma, isključujući slučajeve iz članaka 10., 12. i 14. ovog Sporazuma.

**Prijelazne i završne odredbe**

Članak 19.

1. Projektni partneri su suglasni da će sve eventualne sporove vezane uz provedbu ovog Sporazuma nastojati riješiti mirnim putem, a u slučaju neuspjeha sporazumnog rješavanja, Projektni partneri ugovaraju nadležnost stvarno nadležnog suda u \_\_\_\_\_\_\_\_\_\_\_\_\_\_[*upisati nadležni sud].*
2. Službeni jezik ovog Sporazuma je hrvatski jezik.

Ovaj Sporazum je sastavljen u [*navesti broj Projektnih partnera*] istovjetna primjerka, po jedan za svakog Projektnog partnera u Projektu.

**Potpisnici Sporazuma:**

**GLAVNI PARTNER:**

Ime osobe ovlaštene za zastupanje:

Dužnost koju obavlja:

U \_\_\_\_\_\_\_\_\_\_\_, dana \_\_. \_\_. \_\_\_\_\_\_. godine

**Potpis i žig:**

**PROJEKTNI PARTNER 1:**

Ime osobe ovlaštene za zastupanje:

Dužnost koju obavlja:

U \_\_\_\_\_\_\_\_\_\_\_, dana \_\_. \_\_. \_\_\_\_\_\_. godine

**Potpis i žig:**

**PROJEKTNI PARTNER 2:**

Ime osobe ovlaštene za zastupanje:

Dužnost koju obavlja:

U \_\_\_\_\_\_\_\_\_\_\_, dana \_\_. \_\_. \_\_\_\_\_\_. godine

**Potpis i žig:**

(*dodati ovisno o broju Projektnih partnera)*

1. Projekt mora završiti najkasnije u roku (2) dvije godine od dana donošenja Odluke o dodjeli sredstava, ali ni pod kojim uvjetima projekt ne smije završiti kasnije od 30. lipnja 2029. godine [↑](#footnote-ref-1)